Document ID: 31987R1655

*****
ΚΑΝΟΝΙΣΜΟΣ (ΕΟΚ) αριθ. 1655/87 ΤΗΣ ΕΠΙΤΡΟΠΗΣ
της 12ης Ιουνίου 1987
που τροποποιεί τον κανονισμό (ΕΟΚ) αριθ. 583/86 περί λεπτομερειών εφαρμογής των εξισωτικών ποσών προσχωρήσεως στον τομέα του ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος των εξισωτικών ποσών προσχωρήσεως στον τομέα του ελαιολάδου (1), και ιδίως το άρθρο 7,
Εκτιμώντας:
ότι, σύμφωνα με τις διατάξεις που προβλέπονται στο άρθρο 2 παράγραφος 6 του κανονισμού (ΕΟΚ) αριθ. 473/86, για να καθοριστούν τα εξισωτικά ποσά προσχώρησης που εφαρμόζονται σε ορισμένες ποσότητες ελαιολάδου, μπορεί να αποφασιστεί να εφαρμοστεί ένας συντελεστής για να ληφθεί υπόψη η ποσότητα ελαιολάδου που είναι αναγκαία για να παραχθούν· ότι το άρθρο 2 του κανονισμού (ΕΟΚ) αριθ. 583/86 της Επιτροπής (2) καθόρισε αυτούς τους συντελεστές·
ότι τα εξισωτικά ποσά προσχώρησης είναι διαφορετικά ανάλογα με τη στιγμή ή τους συντελεστές που εφαρμόζονται κατά τον υπολογισμό τους· ότι λαμβάνοντας υπόψη το γεγονός ότι, λόγω της τροποποιήσεως που έγινε στα στοιχεία υπολογισμού, διαπιστώθηκε κίνδυνος στρεβλώσεως του ανταγωνισμού· ότι θα πρέπει, εφεξής, μεριμνώντας για την καλή διοίκηση, να τροποποιηθεί η χρησιμοποιούμενη μέθοδος υπολογισμού και να προσδιοριστεί η μέθοδος που πρέπει να εφαρμοστεί·
ότι φάνηκε σκόπιμο να καθυστερήσει η εφαρμογή της νέας μεθόδου προκειμένου να αποφευχθεί κάθε δυσκολία στους εμπορευόμενους όσον αφορά τις τρέχουσες εργασίες· ότι θα πρέπει, επιπλέον, για τον ίδιο λόγο να ληφθούν υπόψη οι αιτήσεις πιστοποιητικών εξαγωγής που ήδη εισήχθησαν κατά την ημερομηνία ενάρξεως ισχύος του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 583/86 αντικαθίσταται από το ακόλουθο κείμενο:
«Άρθρο 2
Για το ελαιόλαδο που υπάγεται στις διακρίσεις 15.07 Α ΙΙ α) και 05.07 Α ΙΙ β) του κοινού δασμολογίου, τα εξισωτικά ποσά προσχωρήσεως πολλαπλασιάζονται αντιστοίχως με τους συντελεστές 1,04 και 1,20. Κατά τον υπολογισμό των εξισωτικών ποσών προσχωρήσεως σύμφωνα με το άρθρο 2 παράγραφος 2 του κανονισμού (ΕΟΚ) αριθ. 473/86 του Συμβουλίου σχετικά με τα ανωτέρω έλαια των οποίων η συσκευασία πληροί τους όρους που προβλέπονται για τη χορήγηση της ενισχύσεως στην κατανάλωση, οι συντελεστές εφαρμόζονται πριν προβούμε στον πολλαπλασιασμό της διαφοράς μεταξύ της ενισχύσεως στην κατανάλωση που εφαρμόζεται στην Κοινότητα των Δέκα και σε εκείνη που εφαρμόζεται στο νέο κράτος μέλος.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 17 Αυγούστου 1987. Εντούτοις, για τα πιστοποιητικά εξαγωγής που ζητήθηκαν πριν από την ημερομηνία ενάρξεως του παρόντος κανονισμού, τα εξισωτικά ποσά προσχωρήσεως που θα εφαρμοσθούν είναι εκείνα που ισχύουν την ημέρα υποβολής της αιτήσεως.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουνίου 1987.

Labels: 3
17
19
6